
Sissejuhatus
Faktum & Ariko OÜ viis perioodil 6.-20. november 2006. a. Tallinna Linnakantselei tellimusel läbi küsitluse 15-74 aastaste Tallinna linna elanike seas.
Uuringu eesmärgiks oli selgitada:
· kampaania "Prügihunt” tuntus;
· jäätmekäitlusreeglite jms infoga tutvumine;

· hinnang jäätmekäitlusele Tallinnas;

· jäätmete sorteerimine kodus;

· ohtlike jäätmete viimine kogumispunktidesse;

· hinnang võimalustele jäätmeid sorteerida ja neist vabaneda.
Aruande esimene osa annab ülevaate küsitlusmetoodikast, teises osas tuuakse ära 2006. aasta küsitluse tulemused ja kolmandas osas 2002., 2004. ja 2006. aasta tulemuste võrdlus. Aruande esimese ja teise osa on kirjutanud Faktum & Ariko ning aruande kolmanda osa on kirjutanud Tallinna Linnakantselei Arenguteenistuse Linnauuringute büroo spetsialistid. 
Küsitluse ankeet on esitatud aruande lisas.

1.  Metoodika kirjeldus

Uuringu üldkogumi moodustavad Tallinna 15-74 aastased elanikud, kokku 316 412 inimest (ESA, 01.01.2006). Personaalintervjuudena läbi viidud küsitlusele vastas kokku 1020 tallinlast. Küsitluse valim oli jagatud proportsionaalselt vastavalt linnaosade suurusele. Vastajate valikuks kasutati nn „noorte meeste reeglit”, st esmalt püüti vastama saada neid, keda on reeglina kõige keerulisem vastama saada – noori ja mehi.

Küsitluse käigus kujunenud valimit võrreldi üldkogumiga linnaosa, soo, vanuse ja rahvuse lõikes ning teostati andmete kaalumine vanusegruppide lõikes, et tagada vastajate võimalikult üldkogumiga sarnane sotsiaal-demograafiline jagunemine. Üldkogumi jaotustest, küsitluse käigus kujunenud valimist ja kaalutud valimist annab ülevaate tabel 1.

Tabel 1. Üldkogumi ning tegeliku ja kaalutud valimite võrdlus.

	 
	Üldkogum
	Tegelik valim
	Kaalutud valim

	
	(ESA 01.01.2006)
	 
	 

	KOKKU
	316 412 in.
	N=1020
	N=1020

	SUGU
	mees
	45,5%
	44,5%
	44,4%

	
	naine
	54,5%
	55,5%
	55,6%

	VANUS
	15-24
	17,6%
	30,1%
	18,2%

	
	25-34
	21,0%
	17,4%
	20,7%

	
	35-44
	17,0%
	16,6%
	17,0%

	
	45-54
	17,9%
	14,3%
	17,7%

	
	55-64
	14,3%
	13,6%
	14,2%

	
	65-74
	12,3%
	8,0%
	12,2%

	RAHVUS
	eestlased
	54,8%
	57,9%
	56,7%

	
	muu rahvus
	45,2%
	42,1%
	43,3%

	LINNAOSA
	Haabersti
	9,7%
	9,8%
	10,3%

	
	Kesklinn
	11,4%
	10,7%
	10,1%

	
	Kristiine
	7,4%
	7,1%
	7,1%

	
	Lasnamäe
	28,3%
	29,3%
	30,5%

	
	Mustamäe
	16,3%
	17,6%
	17,6%

	
	Nõmme
	9,8%
	9,9%
	9,2%

	
	Pirita
	3,0%
	3,9%
	4,2%

	
	Põhja-Tallinn
	14,1%
	11,7%
	11,0%


Vastajate leidmiseks kasutatud metoodika ja kaalutud valim lubavad küsitluse tulemusi laiendada uuringu üldkogumile.

2.  2006. AASTA TULEMUSED
2.1.  2006. aasta kokkuvõte
Järgnevalt on ära toodud küsitluse käigus saadud peamised tulemused.

· Prügihundi kampaaniat teab 17% tallinlastest ning sellest on kuulnud, kuid pole sisuga kursis veel lisaks 27%. Peamiselt on kampaaniat märgatud välireklaamina prügikastidel ja bussioote-paviljonidel.

· Erinevate õigusaktidega, mis reguleerivad jäätmekäitlust, on tutvunud väga väike osa tallinlastest. Kõige suurem osa on tutvutud jäätmeseadusega (22%).

· Viimase paari aasta jooksul on Tallinna elanikud kõige enam infot saanud vanapaberi, pakendite käsitlemise ja ohtlike jäätmete kohta.

· Enamasti on tallinlased hinnanud, et nad ei ole saanud piisavalt uut infot jäätmekäitluse osas. Kõige enam oodatakse infot kogumispunktide asupaikade kohta.

· Kõige sagedamini on informatsiooni jäätmekäitluse kohta saadud meediast – ajalehed/ajakirjad ning raadio ja televisioon. Ka tulevikus soovitakse jäätmekäitluse kohta teavet saada enam nendest kanalitest.

· Enamasti peetakse Tallinna jäätmekäitluse korraldust rahuldavaks.

· 37% tallinlastest sorteerib pidevalt oma kodus jäätmeid ning lisaks 40% mõnikord. Kõige tavalisem on vanapaberi ja pandipakendite sorteerimine.

· Peamise põhjusena, miks jäätmeid ei sorteerita, tuuakse välja jäätmete väike hulk (52%). Levinumateks vabandusteks on veel aja (24%) ja ruumi (21%) puudus ning jäätmete üleandmise keerukus (20%).

· 59% on kogumispunktidesse viimaste kuude jooksul viinud pandiga kaetud pakendeid. 41% on ära viinud vanapaberit. Teiste pakendite ja jäätmete äraviimine linna avalikesse jäätmekogumispunktidesse on suhteliselt harv.

· Suurema osa korrus- või ridamajade juurde on paigaldatud vanapaberi kogumise konteinerid. Enamasti need, kellel täna ei ole maja juures vanapaberi konteinerit, hakkaks vanapaberit eraldi koguma, kui see konteiner oleks olemas.

· Vaid veidi enam, kui veerand tallinlastest on jäätmete sorteerimist kodus pidanud keeruliseks. Neid, kes on juba sorteeritud jäätmete äraviimist keeruliseks pidanud on 42%. Pakendijäätmete äraviimist peetakse veidi lihtsamaks, kui sorteeritud jäätmete kogumispunktidesse viimise lihtsust üldiselt.

· Nendel inimestel, kes hindasid pakendijäätmete äraandmisvõimalusi mitte eriti lihtsaks või keeruliseks paluti öelda, milles see keerukus seisneb. Paljudel on probleeme äraandmispunktide asukohaga – neid kas ei teata, on liiga kaugel või liiga vähe. Samuti on paljudel puudu ajast, viitsimisest või transpordist.
· 12% Tallinna elanikest on oma kinnistul jäätmeid kompostinud. Üsna võrdselt kasutatakse selleks kompostimisnõud ja lahtist auna.

· Jäätmete põletamisega kodus on kokku puutunud 13% Tallinna elanikest. Enamasti kasutatakse jäätmete põletamiseks ahju, kaminat või pliiti. Kõige enam põletatakse paberit ja pappi.

· Kõige sagedamini peeti ohtlikeks jäätmeteks akusid ja erinevaid kemikaale – jääkõlid, värvid ja arstimid.

2.2  Kampaania "Prügihunt"
Prügihundi kampaaniat teab 17% tallinlastest ning sellest on kuulnud, kuid pole sisuga kursis veel lisaks 27% (vt joonis 1). Enam kui pool (56%) linna elanikest ei ole sellest kampaaniast midagi kuulnud. Kampaaniat teavad paremini eestlased ja kõrgema haridusega inimesed.
[image: image1.emf]Kas olete kuulnud kampaaniast "Prügihunt"?

Joonis 1. Prügihundi kampaania tuntus.
Peamiselt on kampaaniat märgatud välireklaamina prügikastidel (47%) ja bussioote-paviljonidel (45%) (vt joonis 2). Ligi veerand (22%) kampaania teadjatest on Prügihunti kohanud Rimi kauplustes ning 15% kuulnud raadiotes reklaame. Teisi kampaania tegevusi on märgatud vähem. Eestlasteni jõudsid paremini reklaamid bussiootepaviljonidel ja meisterdamisvõistlus Linnavalitsuse saalis ning mitte-eestlasteni raadiosaated.
[image: image2.emf]Milliseid kampaania tegevusi märkasite?

Joonis 2. Millised kampaania Prügihunt tegevusi on märgatud?

2.3  Teabe saamine jäätmekäitluse kohta
Erinevate õigusaktidega, mis reguleerivad jäätmekäitlust, on tutvunud väga väike osa tallinlastest. Kõige suurem osa on tutvutud jäätmeseadusega (22%). Tallinna linna erinevaid õigusakte on vaadanud vaid kümnendik (11-12%). 
[image: image3.emf]Kas olete tutvunud...

Joonis 3. Tutvumine jäätmekäitust reguleerivate õigusaktidega.
Viimase paari aasta jooksul on Tallinna elanikud kõige enam infot saanud vanapaberi (64%) ja pakendite (59%) käsitlemise kohta. Muudest jäätmeliikidest enam on infot saadud ka ohtlike jäätmete kohta (40%). Kõige vähem on infot liikunud suurjäätmete kohta (12%).
Autorehvide käsitlemise kohta on enam teavet saanud mehed ning enamasti on jäätmeliikide käsitlemise kohta infot rohkem eestlastel ja kõrgemalt haritutel.

[image: image4.emf]Milliste jäätmeliikide käsitlemise kohta olete teavet saanud?

Joonis 4. Info saamine jäätmetega korrektse ümberkäimise kohta.

Enamasti on tallinlased hinnanud, et nad ei ole saanud piisavalt uut infot jäätmekäitluse osas (vt joonis 5). Veidi parem seis on jäätmete liigituspõhimõtete ja üleandmisvõimaluste alase infoga, mille kohta on piisavalt infot saanud kolmandik (35%). Jäätmekäitlusnõuete ja 
-teenuste osas on info puudujääk veelgi suurem. Jäätmete liigituse kohta on veidi paremini infot saanud eestlased.
[image: image5.emf]Millistes küsimustes olete saanud piisavalt infot?

Joonis 5. Info piisavus jäätmekäitluse osas viimase paari aasta jooksul.
Kõige enam oodatakse infot kogumispunktide asupaikade kohta (49%) (vt joonis 6). Veidi enam, kui veerand ootab erinevate kogumisaktsioonide ja jäätmete sorteerimise kohta infot. Kõige vähem tuntakse huvi muudatuste vastu seadusandluses (10%). Mitte-eestlased ootavad enam infot jäätmete sorteerimise kohta. Nagu eelnevalt välja toodud, said nemad harvem öelda, et neil on jäätmete liigituse põhimõtete kohta infot piisavalt.
[image: image6.emf]Missugust teavet sooviksite edaspidi jäätmekäitluse kohta 

Joonis 6. Jäätmekäitlusalase teabe vajadus.
Kõige sagedamini on informatsiooni jäätmekäitluse kohta saadud meediast – ajalehed/ ajakirjad (56%) ning raadio ja televisioon (51%). Muud kanalid on üsna väikese osani tallinlastest jõudnud (kuni 16%).
[image: image7.emf]Kust olete saanud teavet jäätmekäitluse kohta?

Joonis 7. Senised infokanalid jäätmekäitluse kohta.
Ka tulevikus soovitakse jäätmekäitluse kohta teavet saada enam nendest kanalitest, mis seni on paremini toiminud – eelkõige massimeediast (trükipress, raadio, TV) aga ka Internetist ja infovoldikutest. 
[image: image8.emf]Kust eelistaksite edaspidi teavet saada?

Joonis 8. Kanalid, kust eelistaks edaspidi teavet jäätmekäitluse kohta saada.

2.4  Hinnang jäätmekäitluse korraldusele Tallinnas
Enamasti peetakse Tallinna jäätmekäitluse korraldust rahuldavaks (72%). Puudulikuks on seda pidanud 16% ning heaks 12%. Selgelt parimaid hinnanguid on andnud Pirita elanikud. Keskmisest veidi kriitilisemad on aga olnud kõrgemalt haritud tallinlased.
[image: image9.emf]Kuidas hindate jäätmekäitluse korraldust Tallinnas?

Joonis 9. Hinnang jäätmekäitluse korraldusele Tallinnas.
2.5  Jäätmete sorteerimine kodus
Kolmandik (37%) tallinlastest sorteerib pidevalt oma kodus jäätmeid ning lisaks 40% mõnikord. Veerand (23%) ei sorteeri kunagi kodus jäätmeid. Neid, kes ei sorteeri jäätmeid, on keskmisest enam nooremate seas ning pidevalt sorteerivad jäätmeid enam vanemad inimesed. Kõige suurem on jäätmeid pidevalt sorteerivate inimeste osakaal Pirital.
[image: image10.emf]Kas te sorteerite oma kodus jäätmeid?

Joonis 10. Jäätmete sorteerimine kodus.

Peamise põhjusena, miks jäätmeid ei sorteerita, tuuakse välja jäätmete väike hulk (52%). Levinumateks vabandusteks on veel aja (24%) ja ruumi (21%) puudus ning jäätmete üleandmise keerukus (20%). Ajapuudust kurdavad enam nooremad inimesed ja kõrgema sissetulekuga linlased ning väikesele prügi kogusele viitavad enam vanemad inimesed.
[image: image11.emf]Millistel põhjustel Te ei sorteeri või sorteerite vähe jäätmeid?

Joonis 11. Jäätmete mittesorteerimise põhjused.
Kõige tavalisem on vanapaberi (62%) ja pandipakendite (57%) sorteerimine nende inimeste seas, kes pidevalt kodus jäätmeid sorteerivad. Kõige noorema vanusegrupi seas tehakse seda aga keskmisest vähem ning Pirital ja Haaberstis keskmisest enam.
[image: image12.emf]Milliseid jäätmeid te põhiliselt sorteerite?

Joonis 12. Põhiliselt sorteeritavad jäätmed.
2.6  Kogumispunktide kasutamine
Kõige enam (59%) on neid, kes on kogumispunktidesse viimaste kuude jooksul viinud pandiga kaetud pakendeid. Üsna suur hulk (41%) on ära viinud ka vanapaberit. Teiste pakendite ja jäätmete äraviimine linna avalikesse jäätmekogumispunktidesse on suhteliselt harv.
[image: image13.emf]Kas olete viimaste kuude jooksul viinud linna avalikesse 

Joonis 13. Jäätmete viimine avalikesse jäätmekogumispunktidesse.

Kuna kõige enam sorteeritakse ja viiakse ära taarat ja vanapaberit, siis on enam ka just nende jäätmete kogumispunkte kasutatud – vanapaberi jaoks vastavaid konteinereid (51%) ning pakendite jaoks taarapunkte (56%) ja –automaate (45%). Mõnevõrra muudest kogumispuntidest enam kasutatakse ka pakendikonteinereid (19%).
[image: image14.emf]Milliseid kogumispunkte olete kasutanud?

Joonis 14. Kasutatavad jäätmekogumispunktid.

2.7  Vanapaberi kogumine mitmepereelamutes
Suurema osa (76%) korrus- või ridamajade juurde on paigaldatud vanapaberi kogumise konteinerid. Parimad võimalused on seejuures Haabersti, Mustamäe ja Nõmme elanikel. 

Joonis 15. Vanapaberi kogumise konteinerite olemasolu.
Suurem osa neist, kellel täna ei ole maja juures vanapaberi konteinerit, hakkaks vanapaberit eraldi koguma, kui see konteiner oleks olemas. Kindlasti teeks seda 39% ning 34% võib-olla.

[image: image16.emf]Kas koguksite vanapaberit eraldi, kui teie maja ette oleks 

Joonis 16. Vanapaberi koguma hakkamine juhul, kui selle jaoks oleks olemas konteiner.

2.8  Jäätmete sorteerimise ja äraandmise lihtsus
Vaid veidi enam, kui veerand (28%) tallinlastest on jäätmete sorteerimist kodus pidanud keeruliseks. Umbes samas suurusjärgus oli ka neid, kes prügi üldse ei sorteeri. Keerulisemaks on jäätmete sorteerimist pidanud nooremad inimesed. 
[image: image17.emf]Hinnang jäätmete sorteerimisele oma kodus

Joonis 17. Hinnang jäätmete sorteerimise lihtsusele kodus.

Neid, kes on juba sorteeritud jäätmete äraviimist keeruliseks pidanud on 42%. Teistest enam on seda lihtsaks pidanud Haabersti ja Pirita elanikud ning kõige keerulisemaks Kesklinnas elavad inimesed.

Joonis 18. Sorteeritud jäätmete kogumispunktidesse viimise lihtsus.

Pakendijäätmete äraviimist peetakse veidi lihtsamaks, kui sorteeritud jäätmete kogumispunktidesse viimise lihtsust üldiselt. Keeruline on see kolmandiku (33%) linlaste arvates. Ka siin on äraandmisvõimalusi keskmisest lihtsamaks pidanud Haabersti ja Pirita ning keerulisemaks Kesklinnas elavad inimesed.

Joonis 19. Hinnang pakendijäätmete äraandmisvõimalustele.
Nendel inimestel, kes hindasid pakendijäätmete äraandmisvõimalusi mitte eriti lihtsaks või keeruliseks paluti öelda, milles see keerukus seisneb (vt tabel 2). Paljudel on probleeme asukohaga – neid kas ei teata (20%), on liiga kaugel (15%) või on neid liiga vähe (12%). Samuti on paljudel puudu ajast (19%), viitsimisest (13%) või transpordist (8%).
Tabel 2. Pakendijäätmete äraandmise keerukuse põhjused.

2.9  Jäätmeveolepingu olemasolu väikeelamutes
Suuremal osal (70%) Tallinna väikeelamute elanikest on olemas leping kinnistult segaolmejäätmete äraveoks. Kui sellist lepingut ei ole, siis kõige levinumaks variandiks on see, et prügi viiakse ise Tallinna Pürgilasse, vähem on neid, kes prügi lihtsalt ära viskavad, võõrasse prügikasti panevad, maha matavad või mõnda muud varianti kasutavad. 
[image: image21.emf]Kas teil on sõlmitud jäätmeveoettevõttega leping 

segaolmejäätmete äraveoks kinnistult?

Ei

30%

Jah

70%

% väikeelamute elanikest


Joonis 20. Lepingu olemasolu jäätmeveoettevõttega segaolmejäätmete äraveoks kinnistult.

2.10  Jäätmete kompostimine ja põletamine
Väike osa (12%) Tallinna elanikest on oma kinnistul jäätmeid kompostinud (joonis 21). Üsna võrdselt kasutatakse selleks kompostimisnõud (5%) ja lahtist auna (7%). Veidi enam kompostitakse aiajäätmeid (55%), kuid üsna suur osa (41%) kompostib ka köögijäätmeid (vt joonis 22). Kompostimisega oma kinnistul on enamasti siiski tegelenud väikeelamute aga ka ridaelamute elanikud.

Joonis 21. Väikeelamute kinnistutelt jäätmete äravedu.

Joonis 22. Aia- ja köögijäätmete kompostimine.
Jäätmete põletamisega kodus on kokku puutunud 13% Tallinna elanikest. Vaid kõige suuremate kortermajade elanikud praktiliselt ei ole jäätmeid põletanud, kuid kõige sagedamini on seda siiski teinud väikeelamute elanikud. Jäätmete põletamisega on enam kokku puutunud eestlased. Enamasti kasutatakse jäätmete põletamiseks ahju, kaminat või pliiti aga mõnel juhul siiski ka lõket hoovis, aiamaal või suvilas. 

Joonis 23. Jäätmete põletamine kodus.
Kõige enam põletatakse paberit ja pappi (91%). Üsna palju on ka neid, kes on põletanud aiajäätmeid (20%), pakendeid (19%) ja tekstiilijäätmeid (14%). Kilekotte ja plastmassi on põletanud vastavalt 9% ja 7% neist, kes kodus jäätmeid põletanud.

Joonis 24. Jäätmed, mida on kodus põletatud.

2.11  Ohtlikud jäätmed
Vastajatel paluti öelda, milliseid etteantud jäätmetest nad peaksid ohtlikeks. Kõige sagedamini peeti selleks akusid (88%) ja erinevaid kemikaale – jääkõlid (80%), värvid (79%) ja arstimid (73%). Külmik on jäätmena ohtlik kolmandiku arvates ning hõõglamp vaid poolte (54%) tallinlaste arvates. Diivanit on ohtlikuks osanud pidada 5% vastanutest.
Värve, jääkõlisid ja arstimeid on veidi vähem ohtlikuks peetud kõige noorema vanusegrupi poolt. Samas on mitte-eestlased märgatavalt harvem enamusi äratoodud jäätmeid ohtlikuks pidanud.
[image: image26.emf]Milliseid alljärgnevatest peaksite ohtlikeks jäätmeteks?

88

80

79

73

63

54

5

0 10 20 30 40 50 60 70 80 90 100

Akud

Jääkõlid

Värvid

Arstimid

Külmik

Hõõglamp

Diivan

% valimist


Joonis 25. Mida peetakse ohtlikeks jäätmeteks?

3.  2002., 2004. ja 2006. AASTA TULEMUSTE VÕRDLUS

3.1.  2002., 2004. ja 2006. aasta tulemuste võrdluse kokkuvõte
Antud aruande osas on võrreldud 2002., 2004. ja 2006. aasta uuringute tulemusi. Enamus küsimusi olid kõigis kolmes uuringus sarnased ning nende puhul oli võimalik tulemusi võrrelda kõigi kolme aasta lõikes. Osa küsimuste puhul oli võrdlus võimalik ainult kahe aasta lõikes (mõnel aastal mõnda küsimust üldse küsitud või küsimuse sõnastus oli võrdluse jaoks liiga erinev või vastajate grupid olid erinevad). Küsimusi, mis puudutavad erinevaid jäätmeliike või jäätmete kogumise võimalusi, sai võrrelda ainult osa kategooriate lõikes, sest loetelud on olnud erinevatel aastatel erinevad (näiteks kahel esimesel küsitlusperioodil ei eksisteerinud veel pandipakendit) . 
Järgnevalt on ära toodud võrdluste peamised tulemused.

· 2004. aastaga võrreldes ei ole „Prügihundi” kampaania tuntuse osas olulisi muudatusi toimunud. Endiselt on kampaaniaga kursis alla poole tallinlastest. 

· Aastate jooksul on järjest kasvanud nende tallinlaste osakaal, kes on tutvunud jäätmeseadusega. 2004. aastaga võrreldes on kahanenud tallinlaste huvi Tallinna linna erinevate õigusaktide vastu, 2002. aastaga võrreldes on praegune huvi siiski suurem. 

· Eelmise küsitlusperioodiga võrreldes on tallinlased saanud rohkem infot olmeelektroonika ja autorehvide käitlemise kohta, vähenenud on info saamine ohtlike jäätmete käitlemise kohta. Suurenenud on info saamine jäätmete üleandmisvõimaluste kohta, vähenenud on info saamine aga jäätmete liigituspõhimõtete ja jäätmekäitlusteenuste kohta. 

· Üldkokkuvõttes on tallinlaste soov saada jäätmekäitlust puudutavat infot aastate jooksul kahenenud. Viimase küsitlusperioodiga võrreldes on enam-vähem samaks jäänud ainult huvi kogumispunktide asupaikade vastu. 

· Eelmise küsitlusperioodiga võrreldes on kahanenud jäätmekäitlusalase info saamine ajalehtedest ja ajakirjadest, raadiost ning infovoldikutest. Enam-vähem samale tasemele on jäänud info hankimine internetist, „Prügihundi” kampaaniast ning muudest allikatest. Varasemate aastatega võrreldes soovitakse jäätmekäitlust puudutavat infot rohkem saada ajalehtedest, ajakirjadest, raadiost ning televisioonist, vähem infovoldikutest.

· Aastate jooksul on kasvanud nende tallinlaste osakaal, kes peavad jäätmekäitluse korraldust Tallinnas rahuldavaks ja kahanenud on nende inimeste osakaal, kes peavad olukorda puudulikuks. Olukorda heaks hindavate tallinlaste osakaal on aastate jooksul kõikunud – viimasel aastal on neid umbes sama palju kui 2002. aastal, aga oluliselt vähem kui 2004. aastal.
· On meeldiv tõdeda, et tallinlased on hakanud rohkem jäätmeid sorteerima. Nö pidevate ja regulaarsete sorteerijate osakaal on jäänud samaks, kasvanud on aga nende osakaal, kes aeg-ajalt jäätmeid sorteerivad.

· Jäätmete mittesorteerimise põhjustes on toimunud aastate jooksul huvitavad muutused. Võrreldes varasemate aastatega on oluliselt kasvanud nende inimeste arv, kes ei sorteeri (või sorteerivad vähe) jäätmeid nende vähese hulga tõttu ning oluliselt on kahanenud nende inimeste arv, kes ei sorteeri jäätmeid nende üleandmise keerukuse tõttu. 

· Aastate jooksul on vähehaaval kasvanud vanapaberi ja papi sorteerimine kodudes. Samuti on oluliselt kasvanud vanapaberi ja papi viimine jäätmekogumispunktidesse. 
· Kui rääkida erinevate kogumispunktide kasutamisest, siis võib öelda, et viimase kahe aasta jooksul on kasvanud taarapunktide ja ühistu vanapaberikonteinerite kasutamine ning vähenenud on jäätmete viimine patareide kogumiskastidesse. 

· Oluliselt on kasvanud selliste korrus- või ridamajade osakaal, mille juurde on paigutatud vanapaberi kogumiseks mõeldud konteinereid.  

· On positiivne, et tallinlaste arvates on jäätmete sorteerimise ning äraandmisega seonduv muutunud aastate jooksul lihtsamaks. 

· Vähenenud on nii jäätmete kompostimine kui põletamine kinnistutel. Jäätmeliikide lõikes on märgatavalt suurenenud paberi ja papi põletamine. 
· Inimeste teadlikkus sellest, mis tüüpi jäätmed kuuluvad ohtlike jäätmete alla, on kahe viimase aasta jooksul läinud üldkokkuvõttes kehvemaks. Võibolla peitub põhjus selles, et vastavalt selle sama uuringu tulemustele on inimesed varasemate aastatega võrreldes saanud vähem teavet ohtlike jäätmete kohta. 
3.2  "Prügihundi" kampaania tuntus
2004. aastaga võrreldes ei ole „Prügihundi” kampaania tuntuse osas olulisi muudatusi toimunud. Endiselt on kampaaniaga kursis alla poole tallinlastest (vt joonis 26). 

Joonis 26. Prügihundi kampaania tuntus.

3.3  Teabe saamine jäätmekäitluse kohta
Aastate jooksul on järjest kasvanud nende tallinlaste osakaal, kes on tutvunud jäätmeseadusega. 2004. aastaga võrreldes on kahanenud tallinlaste huvi Tallinna linna erinevate õigusaktide vastu, 2002. aastaga võrreldes on praegune huvi siiski suurem (vt joonis 27). 

* küsiti ainult vastava(te)l aasta(te)l
Joonis 27. Tutvumine jäätmekäitust reguleerivate õigusaktidega.

Info saamist erinevate jäätmeliikide käitlemise kohta on varasemate aastatega raske võrrelda, sest jäätmeliikide loetelud on erinevatel aastatel olnud mõnevõrra erinevad. Siiski võib öelda seda, et viimase küsitlusperioodiga, 2004. aastaga, võrreldes on inimesed saanud rohkem infot olmeelektroonika ja autorehvide käitlemise kohta, vähenenud on info saamine ohtlike jäätmete käitlemise kohta (vt joonis 28). 

** sõnastus on aastate lõikes veidi muutunud
Joonis 28. Info saamine jäätmetega korrektse ümberkäimise kohta.

Eelmise küsitlusperioodiga võrreldes on tallinlased saanud rohkem uut infot jäätmete üleandmisvõimaluste kohta, vähem infot aga jäätmete liigituspõhimõtete ja jäätmekäitlusteenuste kohta. Jäätmekäitlusnõuete osas ei ole eelmise küsitlusperioodiga võrreldes olulisi muudatusi toimunud (vt joonis 29). 
[image: image30.emf]Kas olete saanud jäätmekäitluse osas viimase paari aasta jooksul piisavalt uut 

infot järgmistes küsimustes?

20

14

26

41

9

12

35

35

0 5 10 15 20 25 30 35 40 45

Jäätmekäitlusteenused

Jäätmekäitlusnõuded

Jäätmete üleandmisvõimalused

(kohad)

Jäätmete liigituspõhimõtted

% valimist

2004 2006

Joonis 29. Info piisavus jäätmekäitluse osas viimase paari aasta jooksul.

Jooniselt 30 on näha, et üldkokkuvõttes on tallinlaste soov saada jäätmekäitlust puudutavat infot aastate jooksul kahenenud. Viimase küsitlusperioodiga võrreldes on enam-vähem samaks jäänud ainult huvi kogumispunktide asupaikade vastu – see on ka üldkokkuvõttes kõige nõutavamaks teabeks. 

Joonis 30. Jäätmekäitlusalase teabe vajadus.

Eelmise küsitlusperioodiga võrreldes on kahanenud jäätmekäitlusalase info saamine ajalehtedest ja ajakirjadest, raadiost ning infovoldikutest. Enam-vähem samale tasemele on jäänud info hankimine internetist, „Prügihundi” kampaaniast ning muudest allikatest (vt joonis 31). [image: image32.emf]Kust olete saanud teavet jäätmekäitluse kohta?

Joonis 31. Senised infokanalid jäätmekäitluse kohta.

Varasemate aastatega võrreldes soovitakse jäätmekäitlust puudutavat infot rohkem saada ajalehtedest, ajakirjadest, raadiost ning televisioonist, vähem infovoldikutest. Teiste infoallikate eelistamises ei ole olulisi muudatusi toimunud (vt joonis 32). 

** sõnastus on aastate lõikes veidi muutunud

Joonis 32. Kanalid, kust eelistaks edaspidi teavet jäätmekäitluse kohta saada.

3.4  Hinnang jäätmekäitluse korraldusele Tallinnas
Aastate jooksul on kasvanud nende tallinlaste osakaal, kes peavad jäätmekäitluse korraldust Tallinnas rahuldavaks ja kahanenud on nende inimeste osakaal, kes peavad olukorda puudulikuks. Olukord heaks hindavate tallinlaste osakaal on aastate jooksul kõikunud – viimasel aastal on neid umbes sama palju kui 2002. aastal, aga oluliselt vähem kui 2004. aastal (vt joonis 33).

Joonis 33. Hinnang jäätmekäitluse korraldusele Tallinnas.

3.5  Jäätmete sorteerimine kodus
Kuigi 2006. ja 2004. aasta tulemusi ei saa erineva sõnastuse tõttu üks-üheselt võrrelda, võib siiski öelda, et tallinlased on hakanud rohkem jäätmeid sorteerima. Nö pidevate ja regulaarsete sorteerijate osakaal on jäänud samaks, kasvanud on aga nende osakaal, kes aeg-ajalt jäätmeid sorteerivad (vt joonis 34).

[image: image35.emf]Kas Te sorteerite oma kodus jäätmeid*?

Joonis 34. Jäätmete sorteerimine kodus.

Võrreldes varasemate aastatega on oluliselt kasvanud nende inimeste arv, kes ei sorteeri (või sorteerivad vähe) jäätmeid nende vähese hulga tõttu ning oluliselt on kahanenud nende inimeste arv, kes ei sorteeri jäätmeid nende üleandmise keerukuse tõttu. Samuti on kasvanud ajapuuduse olulisus. Ruumipuuduse tähtsus on 2004. aastaga võrreldes veidi kasvanud, aga 2002. aastaga võrreldes on olukord jäänud samaks (vt joonis 35). 

Joonis 35. Jäätmete mittesorteerimise põhjused.

Jäätmeliikide sorteerimist on varasemate aastatega samuti raske võrrelda, sest jäätmeliikide loetelud on erinevatel aastatel olnud mõnevõrra erinevad. Siiski mingeid trende võib välja tuua. Aastate jooksul on vähehaaval kasvanud vanapaberi ja papi sorteerimine. 2004. aastaga võrreldes on veidi kasvanud kompostitavate jäätmete sorteerimine ning kahanenud ohtlike jäätmete sorteerimine (vt joonis 36). 

Joonis 36. Põhiliselt sorteeritavad jäätmed.
3.6  Kogumispunktide kasutamine
Ka kogumispunktidesse jäätmete viimise küsimuses ei saa tulemusi üks-üheselt varasemate aastatega võrrelda, sest jäätmeliikide loetelud on erinevatel aastatel olnud suuresti erinevad. Siiski võib öelda seda, et varasemat aastatega võrreldes on oluliselt kasvanud vanapaberi ja papi viimine jäätmekogumispunktidesse (vt joonis 37).

Joonis 37. Jäätmete viimine avalikesse jäätmekogumispunktidesse.

Jooniselt 38 on näha, et 2004. aastaga võrreldes on suurenenud sorteeritud jäätmete viimine taarapunktidesse ja ühistu vanapaberikonteineritesse ning vähenenud on jäätmete viimine patareide kogumiskastidesse. Teiste kogumispunktide kasutamist ei saa aastate lõikes võrrelda, sest nende loetelud olid kummalgi aastal erinevad. 

** 2004. aastal oli sõnastus veidi erinev

Joonis 38. Kasutatavad jäätmekogumispunktid.

3.7  Vanapaberi konteinerite olemasolu 
Kuigi küsimuse sõnastus on veidi muutunud, võib öelda, et viimase kahe aasta jooksul on oluliselt kasvanud nende korrus- või ridamajade osakaal, mille juurde on paigutatud vanapaberi kogumiseks mõeldud konteinereid (vt joonis 39).  

* 2004. aastal oli sõnastus veidi erinev

Joonis 39. Vanapaberi kogumise konteinerite olemasolu.

3.8  Jäätmete sorteerimise ja äraandmise lihtsus 
Ka antud küsimustes ei saa käesoleva aasta tulemusi üks-üheselt varasemate aastate tulemustega võrrelda, sest küsimuste sõnastused olid veidi erinevad. Üldistatult võib siiski öelda, et jäätmete sorteerimise ning äraandmisega seonduv on aastate jooksul muutunud inimeste arvates lihtsamaks (vt joonis 40). 

[image: image41.emf]Hinnake jäätmete sorteerimist, nende avalikesse kogumispunktidesse viimist 

* sõnastus on aastate lõikes veidi muutunud
Joonis 40. Hinnang jäätmete sorteerimisele ja äraandmisvõimalustele.
3.9  Jäätmete kompostimine ja põletamine
2002. aastaga võrreldes on jäätmete kompostimine kinnistutel üldkokkuvõttes vähenenud. Kompostimine kompostimisnõudes on jäänud samaks, vähenenud on kompostimine lahtiselt aunas (vt joonis 41).
[image: image42.emf]Kas Te kompostite oma kinnistul jäätmeid?*

* 2002. aastal oli sõnastus veidi erinev

Joonis 41. Väikeelamute kinnistutelt jäätmete äravedu.

Sarnaselt jäätmete kompostilisele on ka jäätmete põletamine 2002. aastaga võrreldes vähenenud (vt joonis 42). 
[image: image43.emf]Kas Te põletate oma kodus jäätmeid?*

* 2002. aastal oli sõnastus veidi erinev

Joonis 42. Jäätmete põletamine kodus.

2004. aastaga võrreldes on ligikaudu kaks korda suurenenud paberi ja papi põletamine. Oluliselt on suurenenud ka aiajäätmete põletamine, veidi on suurenenud tekstiilijäätmete ja pakendite põletamine (vt joonis 43). 
[image: image44.emf]Milliseid jäätmeid Te olete põletanud?

* 2004. aastal oli sõnastus veidi erinev

Joonis 43. Jäätmed, mida on kodus põletatud.

3.10  Ohtlikud jäätmed
On huvitav, et tallinlased liigitavad kõiki loetletud jäätmeid ohtlike jäätmete alla vähem kui varasematel aastatel (sealhulgas nii õigeid kui valesid vastuseid, vt joonis 44). 

Joonis 44. Mida peetakse ohtlikeks jäätmeteks?

Lisad
Lisa 1. Küsitluse ankeet

    Järgnevad küsimused puudutavad jäätmekäitlust. Küsimustele palume vastata lähtuvalt oma kodusest   

    olukorrast Tallinnas.

P1.
Kas olete kuulnud kampaaniast “Prügihunt”? 
1. Jah





→ KÜSIGE P2
2. Olen kuulnud, kuid pole kampaaniaga kursis
→ KÜSIGE P2
3. Ei, üldse mitte 




→ JÄTKAKE P3
P2.
Milliseid kampaania “Prügihunt” tegevusi märkasite 2006. aasta sügisel? Võite valida mitu varianti.

1. Prügihunt “Rimis”

2. Reklaamid “Loobu liigsest pakendist!” bussiootepaviljonidel

3. ”Iga prügi pole prügi!” reklaamid tänavavalgustuspostide küljes olevatel prügikastidel

4. Prügihundi raadioreklaamid Elmaris või Russkoe Radios

5. Meisterdamisvõistluse “Vanale asjale uus elu” tööde väljapanek Linnavalitsuse infosaalis

6. Kollane Keskkonnaameti jäätmeinfolava (kooli, kaubanduskeskuse, vabaajakeskuse juures) 

     7. Mõni muu tegevus 
                 ___________________________________________________________________________________

KÜSIGE KÕIGILT

P3.
Kas olete tutvunud järgmiste jäätmekäitlust reguleerivate õigusaktidega? Võite valida mitu varianti.

1. Jäätmeseadusega

2. Tallinna jäätmekavaga (jäätmemajanduse arengukavaga)

3. Tallinna jäätmehoolduseeskirjaga

4. Tallinna linnas korraldatud jäätmeveo rakendamise korraga

5. Teiste jäätmemajandusalaste õigusaktidega

P4.
Milliste jäätmeliikide käitlemise (korrektse ümberkäimise) kohta olete viimase paari aasta jooksul teavet saanud? Võite valida mitu varianti.

1. Vanapaber

2. Pakendid

3. Kompostitavad jäätmed

4. Metall

5. Ohtlikud jäätmed 

6. Olmeelektroonika

7. Autorehvid 

             8. Suurjäätmed

P5.
Kas olete saanud jäätmekäitluse osas viimase paari aasta jooksul piisavalt uut infot järgmistes küsimustes? 
1. Jäätmete liigitus(sorteerimis)põhimõtted

2. Jäätmete üleandmisvõimalused (kohad)

3. Jäätmekäitlusnõuded

4. Jäätmekäitlusteenused 

     P6. Missugust teavet sooviksite edaspidi jäätmekäitluse kohta saada? Võite valida mitu varianti.

1. Kuidas jäätmeid sorteerida

2. Jäätmete liigitus ja ohtlikkus

3. Kogumispunktide asupaigad

4. Kogumisaktsioonid (näiteks ohtlike jäätmete kogumisreidid)

5. Jäätmekäitlusettevõtted ja nende poolt pakutavad teenused

6. Muudatused ja uued nõuded seadusandluses

7. Korraldatud jäätmevedu (korraldatud jäätmevedu on olmejäätmete kogumine ja vedamine mingis linna  

   piirkonnas ühe jäätmevedaja poolt, kelle on linn konkursi korras valinud)
    P7.
Kust olete saanud teavet jäätmekäitluse kohta? Võite valida mitu varianti. 

1. Ajalehtedest/ajakirjadest

2. Raadiost/ TV-st

3. Infovoldikutest

4. Internetist

5. Kampaaniast “Prügihunt”

6. Keskkonnaameti (kollane) jäätmeinfolava

7. Mujalt _______________________________________________________________________________
P8.
Kust eelistaksite edaspidi teavet jäätmekäitluse kohta saada? Võite valida mitu varianti. 

1. Ajalehtedest/ajakirjadest

2. Raadiost/ TV-st

3. Infovoldikutest

4. Internetist

5. Kaubanduskeskusest
6. Töökohast

7. Infopäevadelt

8. Ühistukoosolekult

9. Keskkonnainfo veebilehelt

10. Koolitustelt
11. Mujalt
     ____________________________________________________________________________________
P9.
Kuidas hindate jäätmekäitluse korraldust Tallinnas?

1. Hea

2. Rahuldav

3. Puudulik

P10.
 Kas Te sorteerite oma kodus jäätmeid? 

1. Jah, pidevalt
   → JÄTKAKE P12
2. Jah, mõnikord
   → KÜSIGE P11
3. Ei


   → KÜSIGE P11
P11.
 Kui Te ei sorteeri jäätmeid või sorteerite vähe, siis millistel põhjustel? Võite valida mitu varianti.

1. Pole aega

2. Pole ruumi

3. Puudub vajalik teave

4. Keeruline üle anda

5. Ei teki nii palju jäätmeid

6. Muu põhjus ___________________________________________________________________________
     KÜSIMUSELE P12 VASTAVAD NEED, KES SORTEERIVAD JÄÄTMEID (KÜSIMUSES P10 ON MÄRGITUD KOOD 1  

     VÕI 2), ÜLEJÄÄNUD JÄTKAKE P13
P12.
 Milliseid jäätmeid Te põhiliselt sorteerite? Võite valida mitu varianti.

1. Kompostitavaid jäätmed (toidujäätmed/aiajäätmed)

2. Vanapaberit ja pappi

3. Pandiga kaetud pakendit

4. Teisi pakendeid

5. Metalli

6. Ohtlikke jäätmeid

KÜSIGE KÕIGILT
P13.
 Kas olete viimase paari kuu jooksul viinud linna avalikesse jäätmekogumispunktidesse järgmisi jäätmeid? Võite valida mitu varianti. 

1. Vanapaberit ja pappi

2. Pandiga kaetud pakendit

3. Teisi pakendeid

4. Patareisid

5. Teisi ohtlikke jäätmeid

6. Koduelektroonikat

7. Vanu rehve

P14.
 Milliseid kogumispunkte olete kasutanud sorteeritud jäätmete üleandmisel? Võite valida mitu varianti.

1. Ühistu vanapaberikonteinerit

2. Ühistu pakendikonteinerit

3. Taarapunkti

4. Taaraautomaati

5. Avalikke pakendikogumispunkte 

6. Ohtlike jäätmete kogumispunkte 

7. Patareide kogumiskaste

8. Jäätmejaamasid

P15. Mis tüüpi on Teie elamispind? Kas ...
                   1. Individuaalelamu, väikeelamu (kuni 2 korterit)

                   2. Ridaelamu

                 3. Kortermaja kuni 20 korteriga

                   4. Kortermaja enam kui 20 korteriga

      KÜSIMUSTELE P15 JA P16 VASTAVAD AINULT KORRUS- VÕI RIDAMAJADE ELANIKUD, ÜLEJÄÄNUD 

      JÄTKAKE P17
P16.
 Kas Teie korrus- või ridamaja juurde on ühistu (hooldusfirma) paigaldanud konteineri(d) vanapaberi kogumiseks? 
1. Jah
 → JÄTKAKE P17
2. Ei

 → KÜSIGE P16
    P17.
 Kas Te koguksite vanapaberit eraldi, kui Teie korrus- või ridamaja ette oleks ühistu (hooldusfirma) 
    paigaldanud vanapaberi kogumiskonteineri?

1. Jah, kindlasti

2. Võib-olla

3. Ei
     KÜSIGE KÕIGILT
P18.
 Hinnake jäätmete sorteerimise lihtsust või keerukust oma kodus? Kas see on .. ?
1. Väga lihtne

2. Üsna lihtne

3. Mitte eriti lihtne

4. Keeruline

     P19.
 Hinnake sorteeritud jäätmete avalikesse kogumispunktidesse viimist? Kas see on .. ?

1. Väga lihtne

2. Üsna lihtne

3. Mitte eriti lihtne

4. Keeruline

P20.
 Hinnake pakendijäätmete äraandmisvõimalusi? Kas see on .. ?
1. Väga lihtne

→ JÄTKAKE P22
2. Üsna lihtne

→ JÄTKAKE P22
3. Mitte eriti lihtne

→ KÜSIGE P21
4. Keeruline


→ KÜSIGE P21
P21.
 Kirjeldage, milles see keerukus seisneb?


_________________________________________________________________________________________

_________________________________________________________________________________________
KÜSIMUSTELE P21 JA P22 VASTAVAD AINULT KUNI KAHE KORTERIGA VÄIKEELAMUTE ELANIKUD, ÜLEJÄÄNUD JÄKAKE P23 
P22.
 Kas Teil on sõlmitud jäätmeveoettevõttega leping segaolmejäätmete äraveoks kinnistult?

1. Jah
→ JÄTKAKE P23
2. Ei

→ KÜSIGE P24
P23.
 Mida Te segaolmejäätmetega teete?

1. Viite ise Tallinna Prügilasse

2. Viskate minema

3. Panete võõrasse prügikasti

4. Matate maha

5.Muud
   ___________________________________________________________________________________
KÜSIGE KÕIGILT
P24.
 Kas Te kompostite oma kinnistul jäätmeid? 
1. Ei




→ JÄTKAKE P26
2. Kompostin lahtiselt aunas

→ KÜSIGE P25
3. Kompostin kompostimisnõus
→ JÄTKAKE P25
P25.
 Kas Te kompostite ... ?

1. Ainult aiajäätmeid (lehed, muruniitmed, taimed)

2. Ka köögijäätmeid (toidujäätmed)

P26.
Kas Te põletate oma kodus jäätmeid? 
1. Jah, kus _________________________
       → KÜSIGE P27
2. Ei





       → JÄTKAKE P28
    P27.
Kui jah, siis milliseid jäätmeid Te olete põletanud? Võite valida mitu varianti.

1. Paberit ja pappi

2. Plastmassi

3. Aiajäätmeid

4. Pakendeid

5. Kilekotte

6. Tekstiilijäätmeid
KÜSIGE KÕIGILT
P28.
 Milliseid alljärgnevatest jäätmetest peaksite Teie ohtlikeks jäätmeteks? Võite valida mitu varianti.

1. Diivan

2. Arstimid

3. Hõõglamp

4. Külmik

5. Värvid

6. Jääkõlid

7. Akud

Info vastaja kohta

T1. 
Kui vana Te olete? 

        _________ aastat

T2. 
Mis rahvusest Te olete?

1. Eestlane

2. Venelane

3. Muu rahvus

T3.
MÄRGI SUGU

1. Mees

2. Naine

T4.
Mis haridus Teil on?

1. Alg- või põhiharidus

2. Kesk- või keskeriharidus

3. Kõrgharidus või üle selle 

     T5.
Milline on viimase poole aasta jooksul olnud Teie pere keskmine netosissetulek ühe pereliikme kohta 

     kuus? LIITKE KOKKU KÕIK PERELIIKMETE PALGAD, STIPENDIUMID, TOETUSED, PENSIONID, MUUD 

     SISSETULEKUD JA JAGAGE SUMMA PÄRAST MAKSUDE MAHAARVAMIST PERELIIKMETE ARVUGA.

1. Alla 1000 krooni                                      7. 6001-7000 kr

2. 1001-2000 kr                                           8. 7001-8000 kr

3. 2001-3000 kr                                           9. 8001-9000 kr

4. 3001-4000 kr                                           10. 9000+ kr

5. 4001-5000 kr                                           11. Keeldub (ÄRA LOE ETTE)

6. 5001-6000 kr                                           12. Ei oska öelda (ÄRA LOE ETTE)

T6.
Kas Te olete …

1. Astutuse või ettevõtte juht                        7. Pensionär

2. Füüsilisest isikust ettevõtja                       8. Õpilane, üliõpilane

3. Spetsialist                                                 9. Kodune

4. Kontoritöötaja                                           10. Töötu

5. Oskustööline                                             11. Keeldub (ÄRA LOE ETTE) 
6. Lihttööline                                                 12. Ei oska öelda (ÄRA LOE ETTE)

T7.
Millises Tallinna linnaosas Te elate?

1. Haabersti                                                  5. Mustamäe

2. Kesklinn                                                    6. Nõmme

3. Kristiine                                                     7. Pirita

4. Lasnamäe                                                 8. Põhja-Tallinn

T8.
Kas Te olete rahvastikuregistris registreeritud Tallinna linna elanikuna?

1. Jah

2. Ei

3. EI OSKA ÖELDA
T9. 
Leibkonna koosseis

	
	MÄRGI ARV
	
SELGITUS

	1. Töötavaid täiskasvanuid
	
……
	Kõik üle 17-aastased (k.a.) töötavad liikmed, sh. töötavad pensionärid

	2. Tööealisi mittetöötavaid täiskasvanuid
	
……
	Kõik üle 17-aastased (k.a.), kes ei õpi, ei tööta ega saa ka pensioni

	3. Kuni 16-aastaseid lapsi
	
……
	Kaasa arvatud 16-aastased

	4. 17a. ja vanemaid õppivaid noori
	
……
	Noored, kes õpivad ja ei tööta või töötavad juhuslikult, ajutistel töödel

	5. Mittetöötavaid pensionäre
	
……
	Pensionärid (sh. töövõimetuspensionärid), kes ei tööta või töötavad juhuslikult, ajutistel töödel

	KOKKU
	
……
	Leibkond = koos elavad, ühiste elamiskuludega pereliikmed

